《辛巳春日行黄山北面俯瞰大江逼仄殊甚慨然有作》
清代·夏炜如

涛涌昼冥冥，危途一线经。海风吹面黑，山霭入眉青。

古院无僧住，长松有鹤停。春甲渺何许，残碣卧林坰。

作者简介：字永曦，咸丰四年甲寅恩贡。少孤力学，尤擅词章，为李养一高足弟子。光绪三年，重游泮水。年七十九卒。著有軥录斋集。邑志传文苑。